[{"text_idx": "#000002", "text": "*Enghraifft o stori\u2019r Cofi* Stryd y Plas wedi ei enwi yn un o strydoedd gorau Prydain"}, {"text_idx": "#000006", "text": "Enillodd Stryd y Plas yng Nghaernarfon wobr \u2018Rising Star\u2018, a stryd fawr Treorci yn y de enillodd y brif wobr yn y gystadleuaeth."}, {"text_idx": "#000007", "text": "Fis Mai\u2019r llynedd cafodd y stryd yng Nghaernarfon gryn sylw o ganlyniad i arddangosfa gelf o 170 o ymbarelau amryliw a gafodd eu gosod uwchben y stryd."}, {"text_idx": "#000008", "text": "Roedd yr ymbarelau lliwgar yn rhan o brosiect Strydoedd Unigryw gan Arloesi Gwynedd \u2013 prosiect er mwyn darganfod os ydi cynnig profiadau, fel darn o gelf, yn ffordd o ddenu pobl yn o\u0302l i\u2019r Stryd Fawr."}, {"text_idx": "#000009", "text": "Gyda chymorth gan wirfoddolwyr gosodwyd yr ymbarelau gan Hwb Caernarfon. Roedd y stryd yn boblogaidd iawn gyda thwristiaid a phobol leol, a\u2019r cyfryngau cymdeithasol yn chwarae rhan allweddol wrth i bobol o bob cwr o\u2019r byd rannu lluniau o\u2019r stryd."}, {"text_idx": "#000012", "text": "Mewn ymateb ar gyfryngau cymdeithasol diolchodd i bawb oedd wedi gwneud hyn yn bosib gan annog pobol y dre i \u201cfynd un cam yn well y flwyddyn nesaf!\u201d"}, {"text_idx": "#000014", "text": "Yn ogystal a\u0302\u2019r gwaith celf trawiadol, cafodd y siopau lleol a\u2019r system WiFi am ddim ar y stryd hefyd eu canmol."}, {"text_idx": "#000016", "text": "\u201cYr hyn sy\u2019n dda ydi y bydd hi\u2019n bosib ail ddefnyddio\u2019r ceblau sydd wedi cael eu gosod uwchben y stryd ar gyfer gosodiadau celf gwahanol yn y dyfodol."}, {"text_idx": "#000018", "text": "Fel rhan o\u2019r cynllun mae disgwyl i\u2019r stryd fod yn ddiblastig yn y pen draw. Dros y ddwy flynedd nesaf y gobaith yw bydd yr holl siopau ar y stryd yn defnyddio defnyddiau amgen yn hytrach na defnyddiau plastig."}, {"text_idx": "#000020", "text": "Beth am gefnogi datblygiad Bro360 trwy gyfrannu?"}, {"text_idx": "#000021", "text": "Naill ai trwy gyfrannu eich stori eich hun, neu trwy roi cyfraniad ariannol bach i gefnogi\u2019r rhwydwaith."}]